ועדת העבודה, הרווחה והבריאות, כנסת 17, פרוטוקול מספר 424, 2008-03-25 14:50

יצחק גלנטי: אני מבקש לפתוח את ישיבת ועדת העבודה, הרווחה והבריאות.

יצחק גלנטי: על סדר היום הצעת חוק הביטוח הלאומי (תיקון מס' 106), התשס"ח-2008.

ג'ודי וסרמן: מדובר בהצעת חוק שאושרה על-ידי הוועדה לקריאה שנייה ולקריאה שלישית והונחה במליאת הכנסת לצורך אישור בקריאה שנייה ושלישית ב-19 במרס.

ג'ודי וסרמן: עכשיו הוועדה מבקשת לחדש את הדיונים בה לפי סעיף 124 לתקנון.

ג'ודי וסרמן: אם הוועדה תחליט לחדש את הדיונים יושבת-ראש הכנסת תודיע על כך היום, אני מקווה, בכנסת.

ג'ודי וסרמן: לפיכך הדיונים כאן הם בכפוף להודעה בכנסת על חידוש הדיונים.

ג'ודי וסרמן: אני מבקשת שהוועדה תאשר לחדש את הדיונים על-פי סעיף 124.

יצחק גלנטי: אי לכך נצביע כעת על חידוש הדיונים.

יצחק גלנטי: מי בעד?

יצחק גלנטי: מי נגד?

יצחק גלנטי: מי נמנע?

יצחק גלנטי: הצבעה בעד ההצעה לחדש את הדיונים בהצעת חוק הביטוח הלאומי (תיקון מס' 106), התשס"ח-2008, בהתאם לסעיף 124 לתקנון – 3 נגד – אין נמנעים – אין ההצעה נתקבלה.

יצחק גלנטי: ההצעה לחדש את הדיונים בהצעת החוק נתקבלה.

יצחק גלנטי: הדיון מתחדש.

ג'ודי וסרמן: מישהו יסביר את מהות התיקון?

רביב סובל: אתמול נפגשו השרים הנוגעים בדבר ביחד עם יושב-ראש הוועדה ודנו בנוסח.

רביב סובל: השינוי המוצע בנוסח קובע כי במקום התוספת בשיעור של 1%, שיעור התוספת יהיה ההפרש שבין 17.5% ובין מה שנקבע בסעיף 244(א), שהוא כרגע 1%, אך ככל שבעתיד יועלה שיעור הקצבה שניתן למי שגילו נמוך מ-80 הפער הזה יצטמצם.

רביב סובל: אם יגדילו את שניהם במקביל הפערים לא יצטמצמו.

רן כהן: אז לא יוכלו לדון בו.

רן כהן: אם נקבע בחוק שזה 17% אז לא ידונו.

רביב סובל: אפשר לתקן את החוק.

רביב סובל: גם כדי להגדיל את סעיף 244(א) צריך לתקן את החוק.

רביב סובל: אם יתקנו שם ויגדילו, אפשר יהיה להגדיל גם כאן, או לא, כפי שיוחלט.

רביב סובל: בכל מקרה, זה התיקון.

ג'ודי וסרמן: יש עוד תיקון לעניין השֵם.

רביב סובל: מכיוון שהיתה הסכמה שהנוסח הזה לא יהיה חלק מן הסעיף הבסיסי של קצבת הזקנה, הוא נקבע למעשה בסעיף נפרד – סעיף 256א רבתי.

ג'ודי וסרמן: בסעיף 247א רבתי.

רביב סובל: הן בסעיף 247א רבתי והן בסעיף 256א הכותרת תהיה "תוספת קצבה למי שהגיע לגיל 80".

ג'ודי וסרמן: אולי אפשר לקרוא לזה "תוספת גיל" כדי שיהיה ברור, כפי שיש תוספת ותק ותוספת דחיית קצבה?

רביב סובל: זה לא תוספת גיל, אלא תוספת קצבה.

ג'ודי וסרמן: אולי "תוספת לקצבה".

משה שרוני: "תוספת קצבה לגיל".

רביב סובל: תוספת קצבה למי שהגיע לגיל המתאים.

ג'ודי וסרמן: נכון יותר לומר "תוספת לקצבה".

יצחק גלנטי: "תוספת לקצבה למי שהגיע לגיל 80".

רביב סובל: זה "תוספת קצבה" ולא "תוספת לקצבה".

רמסיס גרא: חשוב אם זה "תוספת קצבה" או "תוספת לקצבה".

רביב סובל: לא "תוספת לקצבה" אלא "תוספת קצבה" – מגדילים קצבה נוספת למי שמגיע לגיל 80.

ג'ודי וסרמן: כאשר מוסיפים לקצבה זה "תוספת לקצבה".

ג'ודי וסרמן: אקרא את התיקונים שהוכנסו לנוסח הצעת החוק.

ג'ודי וסרמן: סעיף 2 – הוספת סעיף 247א "אחרי סעיף 247 לחוק העיקרי יבוא: "247א.

ג'ודי וסרמן: תוספת לקצבה למי שהגיע לגיל 80 מבוטח שהגיע לגיל 80, תשולם לו, נוסף על קצבתו, תוספת בשיעור ההפרש שבין 17.5% לבין השיעור האמור בסעיף 244(א).

ג'ודי וסרמן: " סעיף 3 – תיקון סעיף 248 בסעיף 248 לחוק העיקרי, במקום "תוגדל הקצבה" יבוא "יוגדלו הקצבה, והתוספת כאמור בסעיף 247א".

ג'ודי וסרמן: סעיף 5 – הוספת סעיף 256א אחרי סעיף 256 לחוק העיקרי יבוא: "256א.

ג'ודי וסרמן: תוספת לקצבה למי שהגיע לגיל 80 אלמן או אלמנה שהגיעו לגיל 80, תשולם להם, בנוסף לקצבתם, תוספת בשיעור ההפרש שבין 17.5% לבין השיעור האמור בסעיף 244(א).

ג'ודי וסרמן: ""

רן כהן: למה זה מופיע בנפרד?

ג'ודי וסרמן: אחד הוא תוספת לקצבת הזקנה, והשני תוספת לקצבת שארים.

רן כהן: אבל זה אותה תוספת בדיוק.

ג'ודי וסרמן: כן.

יצחק גלנטי: יש הסתייגויות, הערות או הארות?

משה שרוני: יש לי הסתייגות לדיבור במליאה.

ג'ודי וסרמן: משרד האוצר מסיר את ההסתייגויות שהגיש?

רביב סובל: כן.

רן כהן: אני מבקש גם כן לרשום לי הסתייגות לדיבור במליאה.

יצחק גלנטי: נצביע על הצעת החוק והתיקונים שהוכנסו בה.

יצחק גלנטי: מי בעד?

יצחק גלנטי: מי נגד?

יצחק גלנטי: מי נמנע?

יצחק גלנטי: הצבעה בעד הצעת חוק הביטוח הלאומי (תיקון מס' 106), התשס"ח-2008, בתיקונים שהוכנסו בה – 2 נגד – אין נמנעים – אין הצעת החוק נתקבלה.

יצחק גלנטי: הצעת החוק נתקבלה ותועבר לקריאה שנייה ושלישית.

יצחק גלנטי: תודה רבה.

יצחק גלנטי: הישיבה נעולה.